**NOTĂ INFORMATIVĂ**

la proiectul hotărârii de Guvern cu privire la eliberarea

unor bunuri din rezervele materiale de stat pentru

comercializare la preţuri reduse

|  |
| --- |
| **1. Denumirea autorului şi, după caz, a participanţilor la elaborarea proiectului** |
| Proiectul este elaborat de Ministerul Afacerilor Interne. |
| **2. Condiţiile ce au impus elaborarea proiectului de act normativ şi finalităţile urmărite** |
| Proiectul hotărârii de Guvern în cauză, este elaborat în vederea comercializării la preţuri reduse, din cauza conjuncturii de piață, în scop de împrospătare şi înlocuire, a unor bunuri din rezervele materiale de stat, în baza concluziilor şi rapoartelor de expertiză, efectuate de instituţiile abilitate în domeniu, precum şi a concluziilor Comisiei mixte de stabilire şi coordonare a preţurilor la bunurile materiale din rezervele de stat.   1. Astfel, în anul 2006 au fost stocate în rezervele materiale de stat *52 de pompe “Gnom”.* În anul 2012, pompele au fost supuse reviziei tehnice şi testării, în bază de contract, la SA “Moldovahidromaş”, concomitent efectuîndu-se şi lucrări de profilaxie, fiind prelungit termenul de conservare a lor. Pompele ulterior urmau a fi împrospătate simultan şi înlocuite cu altele noi. În acest scop, la sfârşitul anului 2018, au fost achiziţionate 50 de motopompe pentru apă curată şi reziduală, 42 de pompe de marca „Gnom” devenind supra-normă şi urmau a fi comercializate, cu titlu de deblocare. În acest sens, Agenţia Rezerve Materiale a întreprins un şir de măsuri, însă pompele n-a fost posibil de comercializat. 2. La 26.03.2019, Comisia mixtă pentru coordonarea şi stabilirea preţurilor la bunurile din rezervele materiale de stat a luat decizia ca, la pompele menţionate să fie stabilit preţul la nivelul celui de stocare. În scopul comercializării pompelor, au fost publicate anunţuri pe pagina WEB a Agenţiei, s-au expediat scrisori de informare în adresa ministerelor şi consiliilor raionale, însă solicitări de procurare a pompelor în adresa Agenţiei, n-au parvenit. 3. Ţinând cont de situaţia creată, Agenţia a solicitat Camerei de Comerţ şi Industrie a Republicii Moldova evaluarea pompelor. Prin raportul de evaluare nr. 0363727 din 02.05.2019 Camera de Comerţ şi Industrie a stabilit că, pompele au semne de păstrare îndelungată, exprimate prin gradul mare de coroziune a elementelor de fixare. Uzura fizică a pompelor este provocată de acţiunea mediului ambiant, învechirea izolaţiei, coroziunea metalului, stratificarea vopselei, umiditatea izolaţiei bobinelor motoarelor. 4. Concomitent, studierea particularităţilor constructive, a stabilit şi învechirea morală a pompelor, provocată de apariţia tehnologiilor şi materialelor moderne. 5. În baza celor expuse, la 01.07.2019, Comisia mixtă pentru coordonarea şi stabilirea preţurilor la bunurile din rezervele materiale de stat a propus eliberarea la prețuri de piață a pompelor ”Gnom” *(în asortiment*), cu acordul Guvernului. Preţurile sunt stabilite în urma evaluării pompelor de către Camera de Comerţ şi Industrie (conform anexei).   În acelaşi timp, în cadrul şedinţei din 01 iulie curent, Comisia mixtă a examinat în conformitate cu prevederile Regulamentului cu privire la stabilirea preţurilor de eliberare şi stocare la bunurile materiale din rezervele materiale de stat şi a propus spre comercializare *crupe de hrişcă*. Crupele de hrișcă, au fost stocate în rezervele materiale de stat conform Nomenclatorului bunurilor din rezervele materiale de stat, în anul 2016, în cantitate de 23,950 de tone la prețul de 23 000,00 lei/tona și respectiv în anul 2017 - în cantitate de 35,000 tone la prețul de 9500,00 lei/tona. Preţurile cu care a fost procurată hrişca sunt mai mari față de cele curente. Preţul actual al crupelor de hrişcă, reieşind din informaţia prezentată de către Serviciul Vamal cu nr. 28/20-10530 din 27.06.2019 constituie circa 7525,00 lei/tona, fără TVA. Acest decalaj de prețuri nu permite împrospătarea simultană a crupelor păstrate în rezervele materiale de stat de către agentul economic, care acordă servicii de păstrare a bunurilor din rezervele materiale de stat, dar nici realizarea în scopul împrospătării, dar, care poate duce la depreciere şi mai mare a acestora.  Conform art. 12 din Legea nr. 589/1995 cu privire la rezervele materiale de stat şi de mobilizare, în situațiile, când eliberarea cu titlu de împrospătare a unor bunuri din rezervele materiale de stat nu se pot realiza datorită conjuncturii de piață, pentru evitarea deprecierii, acestea, cu acordul Guvernului, pot fi valorificate (comercializate) la prețuri reduse.  În acest scop, pentru evitarea unor pierderi şi mai mari, reducerii cheltuielilor de păstrare şi eficientizării administrării rezervelor materiale de stat, Comisia mixtă de coordonare şi stabilire a preţurilor la bunurile din rezervele materiale de stat, în baza informațiilor referitor la prețurile curente, a propus eliberarea, în scopul împrospătării, pentru comercializare, a 58,950 tone de crupe de hrișcă.  Procedura de comercializare a bunurilor, desfăşurată de Agenţia Rezerve Materiale, urmează a fi transparentă, publică şi accesibilă pentru fiecare solicitant, în condiţiile, în care interesul public să prevaleze, fără a cauza prejudicii rezervelor materiale ale statului.  Urmare eliberării bunurilor menţionate, rezerva statului va fi împrospătată cu bunuri noi, pasibile de păstrare îndelungată în stocurile rezervelor materiale de stat. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul nu are ca scop armonizarea legislației naționale cu legislaţia Uniunii Europene |
| **4. Principalele prevederi ale proiectului şi evidenţierea elementelor noi** |
| Proiectul prevede eliberarea unor bunuri din rezervele materiale de stat pentru comercializare la preţuri reduse, din cauza conjuncturii de piaţă, în baza legii 589/1995 şi nu conţine elemente noi |
| **5. Fundamentarea economico-financiară** |
| Implementarea prevederilor proiectului nu necesită cheltuieli şi alocarea mijloacelor financiare suplimentare din bugetul de stat. Agenția Rezerve Materiale va asigura comercializarea bunurilor materiale specificate în anexa la prezenta hotărâre, utilizând mijloacele financiare obținute pentru împrospătarea și completarea rezervelor materiale de stat, conform legislației. |
| **6. Modul de încorporare a actului în cadrul normativ în vigoare** |
| Urmare aprobării prezentului proiect de hotărâre de Guvern nu va fi necesară modificarea altor acte normative |
| **7. Avizarea şi consultarea publică a proiectului** |
| Anunţul privind iniţierea procesului de elaborare precum şi proiectul de hotărâre a Guvernului cu privire la eliberarea unor bunuri din rezervele materiale de stat pentru comercializare la preţuri reduse a fost plasat pe pagina web a Ministerului Afacerilor Interne (directoriul „Transparenţa decizională”, compartimentul „Consultări publice”) şi pe portalul particip.gov.md, conform prevederilor Legii nr. 239/2008 privind transparenţa în procesul decizional.  Proiectul a fost avizat de Ministerul Finanţelor şi Ministerul Agriculturii, Dezvoltării Regionale şi Mediului, precum şi supus expertizelor juridice de către Ministerul Justiţiei şi respectiv anticorupţie, de către Centrul Naţional Anticorupţie. |

**Viceprim-ministru,**

**ministru al afacerilor interne Andrei NĂSTASE**